
ОБЩИНСКИ СЪВЕТ - КИРКОВО


НАРЕДБА 
ЗА ПРЕДСТАВИТЕЛНО И РАБОТНО ОБЛЕКЛО НА ПЕРСОНАЛА НА ОБЩИНСКА АДМИНИСТРАЦИЯ – КИРКОВО И ПЕРСОНАЛА В ЗВЕНАТА, ФИНАНСИРАНИ ЧРЕЗ БЮДЖЕТА  НА ОБЩИНА КИРКОВО

В сила от 01.01.2009 г.
Приета на заседание на Общински съвет – Кирково с Решение №166 от протокол. № 20/12.12.2008 г.







с. Кирково
декември, 2008 г.

Чл.1. Тази Наредба регламентира правото, стойността, закупуването, заплащането и отчитането на представителното и униформеното работно облекло на персонала на общинска администрация - Кирково и на персонала в звената, финансирани чрез бюджета на община Кирково.
Чл.2. Звената, финансирани от общинския бюджет, прилагащи системата на делегирани бюджети разработват вътрешни правила за представителното и униформено работно облекло, съобразени с действащата нормативна уредба и средствата по бюджетите им.
Чл.3. /1/ Право на представително работно облекло имат всички лица, които са в трудови правоотношения /и приравнените към тях/ с община Кирково през съответната година, включително назначените лица по реда на ПМС 66/ 1996 г. /извън списъчен състав/ и ПМС 212/ 1993 г. /денонощни дежурни/, независимо от времетраенето на трудовия договор и продължителността на работното време по трудовия договор.
/2/ Право на представително работно облекло имат всички лица, работещи по трудови правоотношения в звената, финансирани чрез общинския бюджет.
/3/ Право на представително рабтно облекло имат и лицата в служебно правоотношение с община Кирково съгласно Закона за държавния служител.
Чл.4. /1/ Лицата по чл.З имат право на представително работно облекло за всяка календарна година.
/2/ При постъпване на работа през годината лицата по чл.2 имат право на представително работно облекло пропорционално на броя на месеците от постъпването на работа до края на годината.
Чл. 5. /1/ Стойността на представителното работно облекло за една календарна година е до 1 /една/ минимална месечна работна заплата за страната.
/2/ Конкретната стойност и видът на представителното работно облекло се определят с Решение на Общински съвет - Кирково за всяка календарна година.
/3/ Когато трудовият договор е сключен за непълно работно време /непълен щат/, стойността на представително работно облекло се определя от стойността на ал.2 пропорционално на съотношението между непълното и пълно работно време.
Чл.6. /1/ Изборът и закупуването на представителното работно облекло се осъществяват от лицата по чл.3., ал. 1, 2 и 3.
/2/ Стойността на закупеното представително работно облекло се заплаща от касата на Общинска администрация - Кирково срещу представена от лицата по чл.2 фактура с фискален бон на името на община Кирково и получател - трите имена на съответното лице по чл.2, удостоверяващи вида и стойността на закупеното облекло и след отразяването му от страна на домакина в Книгата за завеждане на работно облекло.
/3/ При прекратяване на трудовите или служебни правоотношения преди края на годината лицата по чл.3 възстановяват в касата на Общинска администрация - Кирково получените средства за представително работно облекло пропорционално на броя на неотработените месеци от прекратяване на трудовите или служебни правоотношения до края на годината.
Чл. 7. /1/ Право на униформено работно облекло имат лицата в трудови правоотношения с община Кирково през съответната година, за които със Заповед на Кмета на общината Кирково е предвидено носенето му при изпълнение на служебните задължения.
/2/ Лицата с право на униформено работно облекло нямат право на представително работно облекло.
Чл.8. /1/ Стойността, видът и срокът за износване на униформеното работно облекло се определят със заповедта на Кмета на общината.
/2/ Когато трудовият договор е сключен за непълно работно време, срокът за износване на униформеното работно облекло се увеличава пропорционално на съотношението между пълното и непълно работно време.
/3/ Срокът за износването на униформеното работно облекло започва да тече от датата на завеждането му в личните картони на лицата по чл.7, ал.1. Този срок тече и по време на платен и неплатен отпуск, но не повече от 3 /три/ месеца в една календарна година.
Чл.8. Униформеното работно облекло се закупува от домакина на общината.
Чл.9. /1/ Униформеното работно облекло след изтичане на срока за износването му не подлежи на връщане.
/2/ При прекратяване на трудовите правоотношения лицата по чл.7, ал.1 възстановяват в касата на Общинска администрация - Кирково стойността на униформеното работно облекло за срока на доизносване, освен в случаите по чл.25, ал.1 от Наредбата за безплатното работно и униформено облекло /обн. ДВ бр.8 от 1987 г.» изм. ДВ бр.38 от 1990 г./.
Чл. 10. Стойността на представителното и униформеното работно облекло СС заплаща ОТ средствата ПО параграф “Постелен инвентар и облекло” и се осигуряват с бюджета на общината за съответната година.
Чл.11. Представителното и униформеното работно облекло се отчитат съгласно Закона за счетоводството, Сметкоплана на бюджетните предприятия и др. действащи счетоводни нормативи.
ЗАКЛЮЧИТЕЛНИ РАЗПОРЕДБИ
§ 1. Наредбата е приета с Решение №на Общински съвет - Кирково с Протокол №	от
2008 г. и влиза в сила от 01.01.2009 г. и отменя приетата с Решение № 165 от 24.11. 2004 г. Наредба за представително и униформено облекло на персонала на Общинска администрация - Кирково и персонала в звената, финансирани чрез бюджета на община Кирково.
§ 2. Наредбата се приема на основание чл.22, ал. 1 от ЗМСМА и чл.8 от Наредбата за безплатно работно и униформено облекло /обн. ДВ бр.8 от 1987 г., изм. ДВ бр.38 от 1990 г./.

